
Ministru kabineta sēdes protokollēmums

Informatīvais ziņojums "Par priekšlikumiem atbalsta mehānisma izveidei pašvaldībās vētras seku likvidācijai dzīvojamām mājām"

· 1. Pieņemt zināšanai iesniegto informatīvo ziņojumu.
· 2. Finanšu ministrijai nodrošināt grozījumu izstrādi Ministru kabineta 2018. gada 17. jūlija noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas”, ņemot vērā informatīvajā ziņojumā norādīto.
· 3. Aicināt pašvaldības piecu darba dienu laikā no šī ziņojuma pieņemšanas pabeigt apkopot informāciju (tai skaitā provizoriskās izmaksas) par savā teritorijā esošajiem vētras bojātajiem īpašumiem un būvniecības atkritumu apsaimniekošanas un apglabāšanas apjomiem, attiecībā uz kuriem var tikt sagatavots līdzekļu pieprasījums atbilstoši Ministru kabineta 2018. gada 17. jūlija noteikumiem Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas”, un iesniegt apkopoto informāciju Vides aizsardzības un reģionālās attīstības ministrijā.

